Leonard Bernstein

Leonard BERNSTEIN (naskiĝis la 25-an de aŭgusto 1918 en Lawrence, Massachusetts – mortis la 14-an de oktobro 1990 en New York City) estis usona komponisto, dirigento, pianisto kaj populariganto de muziko. Aŭtoro de sukcesaj muzikaloj (West Side Story 1957, filmigita en 1961, Candide, On the Town), operoj (Trouble in Tahiti, A Quiet Place), baletoj (Dybbuk), simfonioj (Jeremiah, The Age of Anxiety), kantoj, scena kaj filma muziko.

Infano de polaj - judaj enmigrintoj el Ukrainio, studis muzikon en Harvard kaj en Filadelfio. En 1958-1969 li agis kiel dirigento de la Novjorka filharmonio kaj gastis en la plej elstaraj operscenejoj de la tuta mondo.
eta|140x|maldekstra|Leonard Bernstein en 1945
En sia verkaro ofte kunligis elementojn de ĵaza kaj populara muziko kun tradiciaj muzikaj formoj (ekz. en scena Meso). Li uzis specifan ritmon (oftajn sinkopojn, ŝanĝiĝantajn ritmojn, nesimetrian akcentigon)
kaj kolorplenan instrumentkonsiston. Li konsiderinde meritas pri altigo de arta nivelo de populara muziko kaj muzikaloj. Li famiĝis ankaŭ kiel populariganto de muziko (precipe en televido kaj radio) kaj aŭtoro de libroj pri muziko, per kiuj li kapablis veki ĉe multaj homoj intereson pri klasika muzika ĝenro. Estas interese, ke multaj el liaj kantkomponaĵoj estas plurlingvaj, ofte miksiĝas la angla, la hebrea kaj aliaj lingvoj inkluzive la latinan.

 Bibliografio de Bernstein 
 Findings (Trovitaĵoj) – Simon and Schuster, New York, 1982; Anchor Books, New York, 1993 – ISBN 0-385-42437-X.
 The Infinite Variety of Music (La senfinaj transformoj de muziko) – Simon and Schuster, New York, 1966; Anchor Books, New York, 1993 – ISBN 0-385-42438-8.
 The Joy of Music (La ĝojo pro muziko) – Pompton Plains, New Jersey, 1959; Amadeus Press edition, 2004 – ISBN 1-57467-104-9.
 Leonard Bernstein's Young People's Concerts (Koncertoj de Bernstein por junuloj), eld. Gottlieb – Anchor Books, New York, 1962 a 1992 – ISBN 0-385-42435-3
 The Unanswered Question (La nerespondita demando) – Harvard University Press, Cambridge, Mass, 1976 – ISBN 0-674-92000-7

 Bibliografio pri Bernstein 
 Humprey Burton: Leonard Bernstein. Doubleday 1994, ISBN 0-385-42345-4 kaj ISBN 0-385-42352-7 
 Peter Gradenwitz: Leonard Bernstein: 1918–1990; unendliche Vielfalt eines Musikers. Atlantis, Zürich 1995, ISBN 3-254-00174-5 
 Joan Peyser: Leonard Bernstein: die Biographie eines Musikgenies. Heyne, München 1991, ISBN 3-453-04626-9 

 Videografio 
 The Unanswered Question: Six Talks at Harvard. West Long Branch, NJ: Kultur Video. VHS ISBN 1-56127-570-0. DVD ISBN 0-7697-1570-2.
 Leonard Bernstein's Young People's Concerts with the New York Philharmonic. West Long Branch, NJ: Kultur Video. DVD ISBN 0-7697-1503-6.

 Vidu ankaŭ 
 4476 Bernstein

 Eksteraj ligiloj 
 leonardbernstein.com Oficiala retpaĝo
 Leonard Bernstein Bibliografio sur retpaĝo de la Kongresa Biblioteko en Vaŝingtono
   Diskografio sur la retpaĝo de Sony Music

 Videodosieroj 
 Uverturo al opero Candide
 La lasta verko Dance Suite
 Bernstein kiel dirigento de la 9-a simfonio de Beethoven
 Bernstein kiel dirigento de la finalo de la 9-a simfonio de Mahler
 Bernstein instruanta en Harvard
 West Side Story - kanto Maria

Kategorio:Judaj muzikistoj
Kategorio:Usonaj komponistoj
Kategorio:Klasikaj komponistoj
Kategorio:Dirigentoj
Kategorio:Ukrainaj usonanoj